》额亦都第十六子遏必隆，为和硕公主所出，初袭一等子，后从征山东湖广有功，晋封一等公，任銮仪卫掌仪事内大臣加少保，顺治十八年受顾命为辅政大臣加太师，谥恪僖，为孝昭仁皇后之父。《钦定八旗通志/卷一百三十七》遏必隆满洲镶黄旗人姓钮祜禄额亦都第十六子也，母和硕公主。天聪八年太宗文皇帝赐勅命遏必隆袭其父一等子爵，任侍卫。九年诏免功臣徭役遏必隆与焉，并给人户使管佐领事，贝勒尼堪福晋遏必隆兄都统图尔格之女也，无子诈取仆妇女为己生…，遏必隆坐徇庇欺诳削爵。崇德六年从上征明移营松山浚濠环守，明总兵曹变蛟率乳峰山步骑欲弃寨